263 



i samme Egn af Jordkloden; saaledes ere de læbeblom- 

 stredes Familie karakteristiske for Middelhavslandene. 

 Den Omstændighed, at de kjendte vilde Arter af Byg, 

 Hvede, Rug o. s. v. findes udbredte over et bestemt Strøg, 

 taler for at søge de dyrkede Arter sammesteds eller i 

 Nærheden og indtil videre at antage dem for at være 

 udgaaede derfra. 



Sammenfatte vi endelig i korte Træk de Resultater, 

 som man har vundet ved Sprogstudiets, Plantelærens og 

 Oldtidsvidenskabens forenede Kræfter, da give de følgende 

 Billede: Hindustan, Persien, Lilleasien med tilgrændsende 

 Lande samt Landene nord for Balkan, Alperne og Pyre- 

 næerne danne et udstrakt forholdsvis smalt Bælte, hvis 

 Retning er fra Sydost til Nordvest, og som naaer gjennem 

 den tempererede Zone fra Kalkutta til Bordeaux, ligefra 

 Vendekredsen til det omtrent 25 Grader nordligere Syd- 

 tyskland og Sydfrankrig. Her har da Rugen og Havren, 

 Hveden og Bygget hjemme ligesom Hirsen og de kuld- 

 skærere Søskende, Ris og Durra. I en næsten uafbrudt 

 Række afløse de nævnte Kornsorter hinanden. Med deres 

 næsten kosmopolitiske Evne til som Kulturplanter at finde 

 sig tilrette overalt paa Jorden, ere de dog alle udgaaede 

 herfra og trives kun her frit, hver paa sit Strøg. Indien 

 gjør Fordring paa Risen og Durraen, fra Persiens 

 Egne stamme Bygsorterne, Lilleasien og Nabolandene 

 mellem det kaspiske og det røde Hav er Hvedens 

 Hjem, medens Rugen og Havren have vokset vild i 

 Donavlandene og Hirsen muligvis i Gallien, skjønt 

 dette sidste er meget usikkert. Dertil kommer endnu 

 Majsen; dens Hjem er Amerika, men nærmere har 

 dens Udspring endnu ikke med nogenlunde Sikkerhed 

 kunnet paavises. 



